Johannes Stavinga

Johannes Stavinga (Poppenwier, 6 novimber 1921 - dêre, 7 febrewaris 1994) wie in Frysk keatser.

Stavinga helle 247 punten foar it ivich keatsklassemint. Yn 1954 wûn er mei Sipke van der Zee fan Ljouwert en Albert Veldkamp fan Huzum de PC. Johannes Stavinga waard ta kening útroppen.

Stavinga, dy't opslagger wie, wie in rêstige en beskieden keatser, dy't op it fuottenein fan it keatsgebiet wenne. Hy gie altyd op de bromfyts nei de keatspartijen ta. Dus al betiid op paad, somtiden wol twa oeren foardat de wedstriid begûn, dertroch kaam der faaks ferklomme oan. Gjin al te bêste tarieding op in wedstriid. Kaam er de earste omloop troch, dan waarden syn prestaasjes elke omloop better.

Johannes Stavinga ferstoar op 7 febrewaris 1994 yn de âldens fan 72 jier. 

Prizen
 1947 - de Bond 11e priis
 1951 - PC 2e priis
 1954 - PC 1e priis 
 1958 - PC 4e priis
 1959 - de Bond 5e priis
 1961 - PC 2e priis
 1962 - PC 2e priis

Kategory:Frysk keatser
Kategory:PC kening
Kategory:Persoan berne yn Poppenwier
Kategory:Persoan stoarn yn Poppenwier
Kategory:Persoan berne yn 1921
Kategory:Persoan stoarn yn 1994